**LĪGUMS** Nr. SKUS 658/17

*Toneru uzpilde*

Rīgā, 2017.gada 27.oktobris

**VSIA „Paula Stradiņa klīniskā universitātes slimnīca”**, reģ.Nr.40003457109, kuru, saskaņā ar statūtiem un 01.03.2017. valdes lēmumu Nr.21 (protokols Nr.9p.1) “Par pilnvarojuma (paraksttiesību) piešķiršanu” pārstāv valdes priekšsēdētāja Ilze Kreicberga (turpmāk - Pasūtītājs) no vienas puses, un

**SIA “PRINT LV”**, reģistrācijas Nr. 40103998409, tās valdes locekļa Ingara Zagorska personā, kurš rīkojas uz statūtu pamata (turpmāk - Izpildītājs) no otras puses (abi kopā – Puses), pamatojoties uz atklātā konkursa „Toneru uzpilde” (ID Nr. PSKUS 2017129) rezultātiem un, saskaņā ar Izpildītāja iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**
   1. Pasūtītājs uzdod un Izpildītājs apņemas veikt drukas iekārtu piederumu izejmateriālu, rezerves daļu piegādi un remontdarbus saskaņā ar Tehnisko un finanšu piedāvājumu (1.pielikums).
   2. Piegādātajām drukas iekārtu piederumu izejmateriāliem un rezerves daļām (turpmāk - Preces) ir jauna, augstas kvalitātes, iepriekš nelietota un nesatur iepriekš lietotas vai atjaunotas sastāvdaļas vai komponentes un tā uzglabāta atbilstoši ražotāja noteiktajām prasībām un instrukcijām par Preces uzglabāšanu. Izpildītājs garantē, ka Prece atbilst Līguma noteikumiem un ir derīga ekspluatācijai
   3. Līguma izpildes vietas: VSIA “Paula Stradiņa klīniskā universitātes slimnīca” Pilsoņu iela 13, Rīga, LV – 1002 un Dzirciema iela 20, Rīga.
   4. Piegādes daudzums un darbu apjoms tiek saskaņots pasūtīšanas brīdī.
2. **Līguma summa, norēķinu kārtība**
   1. Līguma kopējā summa nepārsniedz **117 000,00 EUR** (viens simts septiņpadsmit tūkstoši *euro* un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļu likmi.
   2. Izpildītājs pēc Pasūtītāja pieprasījuma veic Preču piegādi, kā arī nodrošina tehnisko apkopi un remontu (turpmāk – Darbi) saskaņā ar Līguma 1.pielikumā norādītajām vienību cenām. Līguma 1.pielikumā norādītās vienību cenas ietver visus izdevumus un izmaksas, kas saistītas ar Preču piegādi un Darbu pilnīgu un kvalitatīvu izpildi, tajā skaitā jebkādi piemērojamie nodokļi (izņemot PVN) un nodevas, kā arī visi iespējamie riski, kas saistīti ar tirgus cenu svārstībām. Līguma 1.pielikumā norādītās vienību cenas nevar paaugstināties Līguma darbības laikā.
   3. Pasūtītājs veic samaksu par veiktajām piegādēm un/vai veiktajiem Darbiem 60 (sešdesmit) kalendāro dienu laikā pēc Līguma noteikumiem atbilstošu piegāžu un/vai Darbu veikšanas un rēķina saņemšanas abpusējas parakstīšanas dienas, pārskaitot rēķinā norādīto naudas summu uz Līgumā norādīto Piegādātāja bankas norēķina kontu. Rēķins tiek izrakstīts atbilstoši veiktajām piegādēm un/vai veiktajam Darbu apjomam.
   4. Pasūtītājam nav pienākums apmaksāt Izpildītāja rēķinus vai segt jebkādas Izpildītāja izmaksas vai zaudējumus par piegādēm, kas nav veiktas un/vai par Līguma noteikumiem neatbilstošu piegāžu un Darbu veikšanu.
   5. Puses vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: [rekini@stradini.lv](mailto:rekini@stradini.lv).
   6. Ja Pasūtītājam būs nepieciešamas Preces un/vai Darbi, kuri nav iekļauti Līguma 1.pielikumā, šādu Preču piegāde/Darbu veikšana notiks tikai pēc cenas saskaņošanas ar Pasūtītāju. Izpildītājs šādām precēm piedāvā cenu, kas nepārsniedz tā preču katalogā, tirdzniecības vietā vai interneta veikalā norādīto cenu (ja tā atšķiras minētajos avotos, tad cena nepārsniedz lētāko no norādītajām).
   7. Remonta izmaksas, kas pārsniedz 300,00 EUR bez PVN uz vienu tehnikas vienību, jāsaskaņo ar Pasūtītāju.
   8. Samaksa Izpildītājam uzskatāma par veiktu ar brīdi, kad Pasūtītājs veicis pārskaitījumu uz Izpildītāja norādīto norēķinu kontu.
3. **Līguma darbības termiņš un spēkā esamība**
   1. Līgums stājas spēkā tā abpusējas parakstīšanas brīdī un ir spēkā līdz īsākajam no šādiem termiņiem:

3.1.1. līdz Līguma 2.1.punktā noteiktās summas izlietojumam;

3.1.2. 12 (divpadsmit) mēneši no Līguma spēkā stāšanās dienas.

* 1. Ja Līguma darbības laikā netiek sasniegta Līguma 2.1.punktā noteiktā summa, Pusēm vienojoties Līguma darbības termiņš var tikt pagarināts saskaņā ar Publisko iepirkumu likumā noteikto.
  2. Pusēm ir tiesības jebkurā brīdī izbeigt Līgumu, par to rakstiski vienojoties.
  3. Pasūtītājam ir tiesības vienpusēji atkāpties no Līguma, 30 (trīsdesmit) kalendārās dienas iepriekš rakstiski par to brīdinot Piegādātāju, ja:
     1. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
     2. Izpildītājs nepilda Līgumā noteiktās saistības;
     3. iestājušies apstākļi, kas apgrūtina vai padara neiespējamu Izpildītāja Līgumā noteikto saistību izpildi;
     4. notikusi Izpildītāja likvidācija;
     5. pret Izpildītāju uzsākta maksātnespējas procedūra;
     6. ja Izpildītājs atkārtoti (vismaz 3 (trīs) reizes Līguma darbības laikā) piegādā Līguma noteikumiem neatbilstošas Preces un/vai nenovērš Pasūtītāja rakstveida pretenzijā minētos trūkumus Līgumā noteiktajā termiņā, Pasūtītājs ir tiesīgs vienpusēji, bez jebkādu zaudējumu atlīdzības, atkāpties no Līguma, nosūtot par to rakstisku paziņojumu Izpildītājam.
  4. Par vienpusēju atkāpšanos no līguma Pasūtītājs Līguma 3.4.punktā noteiktajā termiņā nosuta Izpildītājam rakstisku paziņojumu. Līgums uzskatāms par izbeigtu trīsdesmitajā dienā pēc Pasūtītāja rakstiska paziņojuma nosūtīšanas.
  5. Izpildītājs ir tiesīgs vienpusēji atkāpties no Līguma, nosūtot par to rakstisku paziņojumu uz Pasūtītāja juridisko adresi 30 (trīsdesmit) kalendārās dienas iepriekš, ja iestājies kāds no šādiem apstākļiem:
     1. Pasūtītājs 30 (trīsdesmit) kalendārās dienas kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Izpildītāja pretenzijas nosūtīšanas dienas uz Pasūtītāja juridisko adresi;
     2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.
  6. Par vienpusēju atkāpšanos no līguma Izpildītājs Līguma 3.6.punktā noteiktajā termiņā nosuta Pasūtītājam rakstisku paziņojumu. Līgums uzskatāms par izbeigtu trīsdesmitajā dienā pēc Piegādātāja rakstiska paziņojuma nosūtīšanas.
  7. Šī Līguma saistību izbeigšanas gadījumā Pasūtītājs veic pilnu norēķinu un samaksā visus Izpildītāja pamatoti iesniegtos rēķinus par faktiski veikto piegādi līdz līgumsaistību pilnīgai izbeigšanai.

**4. Līguma izpildes un pieņemšanas kārtība**

4.1. Pasūtītājs piegāžu un Darbu pasūtīšanu veic pēc nepieciešamības, pieprasījumu nosūtot uz Līguma 4.12.2.punktā norādītās kontaktpersonas e-pastu, vai telefoniski: 67355773.

4.2. Izpildītājs pasūtītās Preces piegādā atbilstoši sekojošiem nosacījumiem:

4.2.1. darba dienās laikā no plkst. 8:00 līdz 19:00 ne vēlāk ka 6 (sešu) stundu laikā pēc pasūtījuma saņemšanas;

4.2.2. brīvdienās un svētku dienās ne vēlāk kā 8 (astoņu) stundu laikā pēc pasūtījuma saņemšanas (Līguma 3.1.1. un 3.1.2.punkti attiecas uz piegādes adresi Pilsoņu ielā 13, Rīga, LV-1002);

4.2.3. ne vēlāk kā 12 (divpadsmit) stundu laikā pēc pasūtījuma saņemšanas uz piegādes adresi VSIA ”Paula Stradiņa klīniskā universitātes slimnīca” Zobārstniecības un sejas ķirurģijas centrs, Dzirciema iela 20, Rīga.

4.3. Preču piegādes pieprasījumā Pasūtītāja pilnvarotā persona norāda piegādājamo Preču nosaukumu un modeli, daudzumu, piegādes vietu Pasūtītāja teritorijā un piegādes laiku.

4.4. Tehniskā apkope un remonts tiek veikti pēc Pasūtītāja pieprasījuma, iepriekš saskaņojot Izpildītāja darbinieka ierašanos biroja tehnikas vienības atrašanās vietā.

4.5. Reakcijas laiks tehniskās apkopes un remonta gadījumos darba dienās (laikā no plkst. 8:30 līdz plkst.17:00) ir ne vairāk kā 8 (astoņas) stundas no Pasūtītāja pieprasījuma nosūtīšanas.

4.6. Pasūtītājs, pieņemot Preces, ir tiesīgs pārbaudīt Preču atbilstību Līguma noteikumiem, Preču pieprasījumam un Latvijas Republikas spēkā esošajos normatīvajos aktos noteiktajām prasībām (kvalitātes, kvantitātes u.c. neatbilstības). Ja Preces atbilst visām prasībām, tad Pasūtītāja pārstāvis veic atzīmi par Preču pieņemšanu uz Izpildītājam nododamā Preču rēķina eksemplāra. Ja Preces neatbilst visām prasībām, Pasūtītāja pilnvarotais pārstāvis sagatavo Preču defektu aktu un nodod to Izpildītājam. Preču neatbilstības gadījumā Pasūtītājs ir tiesīgs pieņemt un apmaksāt tikai Līgumam atbilstošās Preces.

4.7. Izpildītājs pieņem atpakaļ no Pasūtītāja Līguma noteikumiem neatbilstošās Preces un veic to aizvietošanu ar Līguma noteikumiem atbilstošām Precēm 3 (trīs) darba dienu laikā no Preču defektu akta sastādīšanas dienas par saviem līdzekļiem.

4.8. Preces uzskatāmas par piegādātām un nodotām Pasūtītājam ar brīdi, kad Puses abpusēji parakstījušas Preču rēķinu.

4.9. Izpildītājs ir atbildīgs par piegādājamo Preču nejaušas, pilnīgas vai daļējas bojāejas risku līdz Preču rēķina parakstīšanas brīdim.

4.10. Par sniegtajiem Pakalpojumiem Izpildītājs sagatavo pieņemšanas – nodošanas aktu un iesniedz to Pasūtītāja pārstāvim. Pasūtītāja atbildīgā persona pieņemšanas – nodošanas aktu apstiprina 3 (trīs) darba dienu laikā no saņemšanas vai arī minētajā termiņā iesniedz Izpildītājam pamatotas pretenzijas par Izpildītāja veiktajiem Darbiem. Pretenzijās minēto trūkumu vai kļūdu novēršanas termiņš ir ne vairāk kā 3 (trīs) darba dienas no pretenzijas iesniegšanas dienas.

4.11. Darbi uzskatāmi par izpildītiem un nodotiem Pasūtītājam, ja Līguma 4.10.punktā minētais pieņemšanas – nodošanas akts ir abpusēji parakstīts 2 (divos) eksemplāros.

4.12. Pušu pilnvarotie pārstāvji Līguma darbības laikā:

4.12.1. no Pasūtītāja puses: Kārlis Bētiņš, tālrunis: 29417489, 67069693, e-pasts: karlis.betins@stradini.lv;

4.12.2. no Izpildītāja puses Lauris Murjāns, 67355773, 26662214, info@printlv.lv

4.13. Pušu pilnvarotās personas savstarpējo saraksti (pieprasījumus, pretenzijas) veic elektroniski Pasūtītāja darba laikā no plkst.8.30 līdz plkst.17.00. Citā laikā nosūtītā informācija uzskatāma par saņemtu nākamajā darba dienā. Par veikto Preču piegādes, tehniskās apkopes vai remonta pieprasījumu kalpo Pušu e-pasta atskaišu par piegādāto e-pastu (piegāde uz adresāta serveri) izdrukas, kas nepieciešamības gadījumā katrai no Pusēm var kalpot par pierādījumu par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu, kā arī uzdevumu neizpildi.

**5. Pušu saistības**

* 1. Izpildītāja pienākumi:
     1. savlaicīgi un pienācīgā kvalitātē izpildīt visus Līguma 1.pielikumā uzskaitītos darbus;
     2. nodrošinot Līguma izpildi, ievērot Pasūtītāja pilnvarotā pārstāvja norādījumus atbilstoši Līguma priekšmetam;
     3. ievērot pilnu konfidencialitāti attiecībā uz jebkuriem materiāliem jebkādā formā, ar kuriem Izpildītāja darbiniekiem ir iespēja apzināti vai neapzināti iepazīties Pakalpojumu sniegšanas procesā. Izpildītājs apņemas nodrošināt jebkādu ziņu neizpaušanu trešajām personām attiecībā uz informāciju, kuru iespējams iegūt Pakalpojumu sniegšanas procesā, izņemot Latvijas Republikas likumdošanā noteiktos gadījumus;
     4. laikus, vismaz 2 (divas) darba dienas pirms Preces piegādes un/vai Darbu uzsākšanas termiņa iestāšanās, informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas kavē uzsākt Līguma izpildi noteiktajā laikā;
     5. veikt Līguma izpildi ar saviem spēkiem, resursiem un līdzekļiem.

5.2. Izpildītāja tiesības:

5.2.1. par kvalitatīvu Līguma noteikumu izpildi saņemt Līgumā noteikto samaksu;

5.2.2. saņemt no Pasūtītāja saistību izpildei nepieciešamo informāciju;

5.3. Pasūtītāja pienākumi:

* + 1. savlaicīgi veikt nepieciešamos pasūtījumus;
    2. pēc Izpildītāja pieprasījuma, sniegt Izpildītājam visu nepieciešamo informāciju, kas ir Pasūtītāja rīcībā un nepieciešamas kvalitatīvai Līguma izpildei;
    3. Līgumā noteiktajā kārtībā veikt savlaicīgu Līguma izpildes apmaksu.
  1. Pasūtītāja tiesības:
     1. rakstveidā iesniegt Preču defektu aktus un pretenzijas pret Izpildītāja sniegtajiem Darbiem, norādot Preču neatbilstību Līguma noteikumiem un nekvalitatīvi vai Līguma nosacījumiem neatbilstoši veiktos Darbus;
     2. saņemt no Izpildītāja informāciju un paskaidrojumus par Līguma izpildes gaitu un citiem Līguma izpildes jautājumiem;
     3. neapmaksāt Izpildītājarēķinu par Preču piegādi un/vai sniegtajiem Darbiem saskaņā ar Līgumā noteikto, ja Izpildītājs ir piegādājis Līguma noteikumiem neatbilstošas Preces un/vai nav novērsis Pasūtītāja pretenzijā par sniegtajiem Darbiem minētos trūkumus (nav parakstīts attiecīgais pieņemšanas – nodošanas akts);
     4. laicīgi saņemt no Izpildītāja informāciju un paskaidrojumus par iespējamajiem vai paredzamajiem kavējumiem Līguma izpildē;
     5. apturēt Līguma izpildi Līguma 3.4.punktā noteiktajos gadījumos;
     6. apturēt un atlikt Līgumā paredzēto maksājumu ārējā normatīvajā aktā vai šajā Līgumā noteiktajos gadījumos;
     7. aizstāt Pasūtītāju kā Pusi ar citu iestādi, ja Pasūtītāju kā iestādi reorganizē vai mainās tā kompetence.

1. **Pušu atbildība**
   1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītajā vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
   2. Ja Izpildītājs neievēro kādu no Līgumā noteiktajiem termiņiem, Pasūtītājs ir tiesīgs piemērot Izpildītājam līgumsodu 0,5% apmērā no nepiegādāto Preču vai nesniegto Darbu vērtības attiecīgi par katru nokavējuma dienu vai stundu, bet ne vairāk kā 10 % no Līguma kopējās summas.
   3. Ja Pasūtītājs neveic samaksu saskaņā ar Līguma 2.3.punktā noteikto termiņu, Izpildītājs ir tiesīgs piemērot Pasūtītājam līgumsodu 0,5% apmērā no nesamaksātās rēķina summas par katru nokavēto dienu, bet ne vairāk kā 10% no Līguma kopējās summas.
   4. Ja Pasūtītājs vienpusēji izbeidz Līgumu 3.4.6.punktā minētajā gadījumā, Pasūtītājs ir tiesīgs piemērot Izpildītājam līgumsodu 10% apmērā no Līguma kopējās summas.
   5. Līgumā noteikto līgumsodu apmaksas tiek veikta 30 (trīsdesmit) dienu laikā pēc attiecīgās puses rēķina par līgumsoda samaksu saņemšanas.
   6. Līgumsoda samaksa neatbrīvo Puses no turpmākas saistību izpildes pienākuma un netiek ieskaitīta zaudējumu atlīdzībā.

**7. Nepārvarama vara**

* 1. Puses tiek atbrīvotas no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
  2. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.
  3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
  4. Ar rakstisku vienošanos Puses apliecina, vai nepārvaramas varas apstākļi traucē vai padara Līguma saistību izpildi par neiespējamu, kā arī izlemj līgumsaistību turpināšanas (vai izbeigšanas) būtiskos jautājumus, un vienošanos pievieno līgumam. Līgumsaistību turpināšanas gadījumā, Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
  5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.
  6. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši līguma 7.3.punktam.

1. **Strīdu izskatīšanas kārtība**
   1. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.
   2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.

**9.Citi noteikumi**

* 1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu, atbilstoši spēkā esošajiem normatīvajiem aktiem.
  2. Puses ir tiesīgas veikt Līguma grozījumus, ja Piegādātāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
  3. Jebkuri Līguma grozījumi tiek noformēti rakstveidā un kļūst par Līguma neatņemamu sastāvdaļu. Puses ir tiesīgas veikt Līguma grozījumus saskaņā ar Publisko iepirkumu likumā noteikto.
  4. Puses apliecina un garantē, ka tām ir tiesības parakstīt Līgumu un tās uzņemas visas ar Līgumu noteiktās saistības un pienākumus. Gadījumā, ja Līgumu parakstījusi persona bez paraksta tiesībām, tā uzņemas pilnu atbildību pret otru Pusi, tajā skaitā par radītajiem zaudējumiem, ja tādi radušies.
  5. Ja kādai no Pusēm tiek mainīti rekvizīti vai Līguma 4.12.punktā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
  6. Pasūtītāja vadītāja maiņa nevar būt par pamatu Līguma pārtraukšanai vai izbeigšanai. Gadījumā, ja notiek Pasūtītāja reorganizācija, Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
  7. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
  8. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.
  9. Līgums sagatavots latviešu valodā, parakstīts divos oriģinālos eksemplāros uz 14 (četrpadsmit) lapām, tai skaitā 1.pielikums, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Izpildītāja.

1. **Pušu juridiskās adreses un rekvizīti:**

|  |  |
| --- | --- |
| **Pasūtītājs:**  **VSIA “Paula Stradiņa klīniskās**  **universitātes slimnīca”**  Reģ. Nr. 40003457109  Pilsoņu iela 13, Rīga, LV - 1002  Konta Nr. LV74HABA0551027673367  Banka: AS Swedbank  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  I.Kreicberga | **Izpildītājs:**  **SIA “PRINT LV”**  Reģ. Nr.: 40103998409  Juridiskā adrese:Eksporta iela 15-16, Rīga, LV - 1045  Faktiskā adrese: Tallinas iela 13,Rīga LV-1001  Konta Nr.: LV33HABA0551041841052  Banka: AS Swedbank  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  I.Zagorskis |